OpenLLM-France/wikimedia huggingface dataset:
# Hermann Engelhard

Hermann Engelhard (Darmstadt, 21 de juny de 1903 - Darmstadt, 6 de gener de 1984) va ser un atleta alemany, especialista en curses de velocitat i mig fons, que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on va disputar dues proves del programa d'atletisme. Va guanyar la medalla de plata en els 4x400 metres relleus, formant equip amb Otto Neumann, Harry Storz i Richard Krebs. En els 800 metres guanyà la medalla de bronze, rere Douglas Lowe i Erik Byléhn.

## Millors marques

* 400 metres llisos. 47.6" (1928), Rècord d'Europa
* 800 metres llisos. 1' 51.8" (1928)

## Referències

* 1 2 «Hermann Engelhard Olympic Results». sports-reference.com. Arxivat de l'original el 9 de març 2009. [Consulta: 15 novembre 2018].
* ↑ Hermann Engelhard a trackfield.brinkster.net
# Hermann Müller (atleta)

* Per a altres significats, vegeu «Hermann Müller (desambiguació)».
Hermann Müller (Berlín, 18 d'abril de 1885 - Berlín, 19 de gener de 1947) va ser un atleta alemany que va competir a començaments del segle xx. Va destacar com a marxador i corredor de llargues distàncies. El 1906 va prendre part en els Jocs Intercalats d'Atenes, on va guanyar la medalla de plata en la competició dels 3000 metres marxa del programa d'atletisme. En la marató fou novè, mentre que no finalitzà la cursa de les 5 milles.
Durant la seva carrera esportiva guanyà diversos campionats nacionals de marxa, alhora que va establir quatre rècords del món en 20 i 50 km marxa.

## Referències

* 1 2 «Hermann Müller Olympic Results». sports-reference.com. Arxivat de l'original el 14 de desembre 2012. [Consulta: 6 juny 2017].
# Hideko Maehata

Hideko Maehata (japonès: 前畑秀子) (Hashimoto, 20 de maig de 1914 - 24 de febrer de 1995) va ser una nedadora japonesa que va competir durant la dècada de 1930. Fou la primera dona japonesa en guanyar una medalla d'or als Jocs Olímpics.
El 1932 va prendre part en els Jocs Olímpics de Los Angeles, on guanyà la medalla de plata en la prova dels 200 metres braça del programa de natació. Quatre anys més tard, als Jocs de Berlín, guanyà la medalla d'or en la mateixa prova del programa de natació.
El 1937 Maehata es va casar i es va retirar de la competició. El 1979 fou incorporada a l'International Swimming Hall of Fame. El 1983 va patir una hemorràgia cerebral, però es va recuperar. El 1964 va rebre la medalla amb Galó Morat i el 1990 va ser designada Persona de Mèrit Cultural, sent la primera esportista japonesa en rebre aquest honor. Va morir el 1995.

## Referències

* 1 2 «Hideko Maehata Olympic Results». sports-reference.com. Arxivat de l'original el 11 de juny 2015. [Consulta: 25 febrer 2019].
* ↑ HIDEKO MAEHATA (JPN) 1979 Honor Swimmer Arxivat 2020-11-27 a Wayback Machine.. ISHOF
# Hilda Cameron

Hilda Cameron (Toronto, 14 d'agost de 1912 - Toronto, 24 d'abril de 2001) va ser una atleta canadenca, especialista en curses de velocitat, que va competir durant la dècada de 1930.
El 1936 va prendre part en els Jocs Olímpics de Berlín, on va disputar dues proves del programa d'atletisme. Va guanyar la medalla de bronze en la prova del 4x100 metres, formant equip amb Dorothy Brookshaw, Jeanette Dolson i Aileen Meagher, mentre en els 100 metres quedà eliminada en sèries.
En el seu palmarès també destaca el campionat nacional dels 60 metres de 1935.

## Millors marques

* 100 metres. 12,3" (1936)
* 200 metres. 25,6" (1934)

## Referències

* 1 2 «Hilda Cameron Olympic Results». sports-reference.com. Arxivat de l'original el 19 d’octubre 2012. [Consulta: 10 febrer 2019].
* ↑ Hilda Cameron a trackfield.brinkster.net
# Hilda James

Hilda Marjorie James (Warrington, Cheshire, 27 d'abril de 1904 - Birkenhead, Merseyside, 27 de juliol de 1982) va ser una nedadora anglesa que va prendre part en els Jocs Olímpics de 1920 d'Anvers. Disputà dues proves del programa de natació, els 300 metres lliures, en què fou eliminada en sèries; i el relleu 4 x 100 metres lliures, en què guanyà la medalla de plata, formant equip amb Constance Jeans, Charlotte Radcliffe i Grace McKenzie.

## Referències

* ↑ «Hilda James Olympic Results». sports-reference.com. Arxivat de l'original el 7 d’octubre 2015. [Consulta: 17 juliol 2016].
* ↑ Perfil a databaseolympics.com
# Hiroshi Nagata

Hiroshi Nagata (japonès: 永田寛) (prefectura de Hiroshima, 30 d'agost de 1907 - 4 d'agost de 1961) va ser un jugador d'hoquei sobre herba japonès que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de plata com a membre de l'equip japonès en la competició d'hoquei sobre herba.

## Referències

* ↑ «Hiroshi Nagata Olympic Results». sports-reference.com. Arxivat de l'original el 10 d’octubre 2012. [Consulta: 16 juliol 2018].
# Hjalmer Mellander

Hjalmar Stefanus Mellander (Årstad, Falkenberg, Halland, 14 de desembre de 1880 – Illa de Man, 3 d'octubre de 1919) va ser un atleta suec que va competir a començaments del segle xx.
El 1906 va prendre part en els Jocs Intercalats d'Atenes, on va disputar quatre proves del programa d'atletisme. Guanyà la medalla d'or en la competició del pentatló, consistent en les proves salt de llargada, llançament de disc, llançament de javelina, cursa d'un Stadion i lluita grecoromana. A banda disputà el salt de llargada i el llançament de javelina que finalitzà en quarta posició, i els 800 metres llisos, on fou eliminat en sèries.
Mellander exercí com a fisioterapeuta a Liverpool des del 1902. El 1919 va morir quan intentava rescatar un home que s'ofegava a l'Illa de Man.

## Referències

* ↑ «Hjalmar Mellander Olympic Results». sports-reference.com. Arxivat de l'original el 4 de setembre 2011. [Consulta: 15 juny 2017].
* ↑ Hjalmar Mellander. Comitè Olímpic Suec
# Hjördis Töpel

Hjördis Töpel (Göteborg, 4 de gener de 1904 - Göteborg, 17 de març de 1987) va ser una saltadora i nedadora sueca que va competir durant la dècada de 1920. Era germana de la també saltadora Ingegärd Töpel.
El 1924 va prendre part en els Jocs Olímpics de París, on va disputar quatre proves del programa de natació. En els 4 x 100 metres lliures guanyà la medalla de bronze fent equip amb Aina Berg, Gurli Ewerlund i Wivan Pettersson. En els 200 metres braça fou setena, mentre en els 100 i 400 metres lliures quedà eliminada en sèries. En aquests mateixos Jocs va guanyar la medalla de bronze en la prova de palanca de 10 metres del programa de salts.
Quatre anys més tard, als Jocs d'Amsterdam, va disputar la prova de palanca de 10 metres del programa de salts, en què quedà eliminada en sèries.

## Referències

* 1 2 3 4 «Hjördis Töpel Olympic Results». sports-reference.com. Arxivat de l'original el 28 de gener 2012. [Consulta: 26 març 2018].
* ↑ Hjördis Töpel Comitè Olímpic Suec
# Holmfrid Olsson

Holmfrid Olsson (Malung-Sälen, 20 de maig de 1943 - Lima, 27 de gener de 2009) fou un biatleta suec que va competir durant les dècades de 1960 i 1970.
El 1968 va prendre part en els Jocs Olímpics d'Hivern de Grenoble, on guanyà la medalla de bronze en el relleu 4x7,5 quilòmetres del programa de biatló. Va formar equip amb Lars-Göran Arwidson, Tore Eriksson i Olle Petrusson. En aquests mateixos Jocs fou vintè en la cursa dels 20 quilòmetres. Quatre anys més tard, als Jocs de Sapporo, va disputar dues proves del programa de biatló, en les quals no aconseguí cap medalla. En el seu palmarès també destaquen dues medalles de bronze al Campionat del món de biatló.

## Referències

* 1 2 «Holmfrid Olsson Olympic Results». sports-reference.com. Arxivat de l'original el 25 d’agost 2009. [Consulta: 25 febrer 2020].
* ↑ Holmfrid Olsson a Comitè Olímpic Suec (suec)
# Horst Hagen

Horst Hagen (Kuhsdorf, 10 de gener de 1950) és un ex-jugador de voleibol alemany que va competir sota bandera de la República Democràtica Alemanya durant les dècades de 1960 i 1970.
El 1972 va prendre part en els Jocs Olímpics de Múnic, on guanyà la medalla de plata en la competició de voleibol. En el seu palmarès també destaca una medalla d'or al Campionat del Món de voleibol de 1970. A nivell de clubs jugà al SC Traktor Schwerin i SC Leipzig. Amb aquest darrer equip guanyà la lliga nacional de 1971 a 1976.

## Bibliografia

* Volker Kluge. Lexikon Sportler in der DDR. Neues Leben, Berlin 2009, ISBN 978-3-355-01759-6, S. 154.

## Referències

* ↑ «Horst Hagen Olympic Results». sports-reference.com. Arxivat de l'original el 1 de juliol 2017. [Consulta: 1r octubre 2019].
* ↑ «Men Volleyball VII World Championship 1970 Sofia (BUL) - 20.09-02.10 - Winner East Germany». todor66.com. [Consulta: 1r octubre 2019].
# Horst Hoeck

Horst Hoeck (Berlín, 19 de maig de 1904 - Berlín Oest, 12 d'abril de 1969) va ser un remer alemany que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on quedà eliminat en sèries en la prova del doble scull del programa de rem. Quatre anys més tard, als Jocs de Los Angeles, va guanyar la medalla d'or en la competició del quatre amb timoner del programa de rem. Formà equip amb Hans Eller, Walter Meyer, Joachim Spremberg i Carlheinz Neumann.
En el seu palmarès destaquen tres títols nacionals, en doble escull, quatre i vuit amb timoner.

## Referències

* 1 2 «Horst Hoeck Olympic Results». sports-reference.com. Arxivat de l'original el 13 d’agost 2011. [Consulta: 22 gener 2019].
# Sant Martí de Montnegre

Sant Martí de Montnegre és una església de Sant Celoni (Vallès Oriental) inclosa a l'Inventari del Patrimoni Arquitectònic de Catalunya. Està situat als vessants septentrionals del massís del Montnegre, a uns 467 metres d'altitud. Edifici religiós de paredat, arrebossat i emblanquinat. Té un campanar rectangular, amb quatre buits per a les campanes, de mig punt, sobre cornisa senzillesa, que divideix els dos cossos. Hi ha una altra cornisa sobre els buits i, encara al damunt, uns merlets (estil català). Corona la torre un cos piramidal. La portada és d'arc rebaixat i amb motllura seguida entre els muntants i de l'arc. Hi ha un ull de bou construït l'any 1610. És d'una sola nau i té dues capelles a cada costat. La nau central té amb quatre trams de volta de mig canó. L'absis té volta de mitja taronja. Parets de paredat i voltes de ciment. L'església actual és obra dels seglex XVII-XVIII.
Montnegre és esmentat el 1022 i l'església fou inicialment la del Castell de Montnegre, centre d'una extensa jurisdicció que comprenia a més Fuirosos, la Batllòria i Gualba. Fins al 1867 va dependre d'ella la Batllòria, i tenia com a sufragània a la parròquia de Sant Cebrià de Fuirosos. Se sap que l'any 1379 fou reparada. Igualment els anys 1737, 1739 el visitador constata que cal fer reparacions importants. L'any 1776 el bisbe Gabino de Valladares va visitar l'església parroquial que es construí.

## Referències

* 1 2 «Sant Celoni». GEC. [Consulta: 26 gener 2020].
* 1 2 3 4 «Sant Martí de Montnegre». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 setembre 2015].
# Purussaure

El purussaure (Purussaurus) és un gènere extint de crocodilià. Es tracta d'un caiman gegant que va viure a Sud-amèrica des de l'Oligocè superior fins al Plistocè superior, fa entre 11.700 anys i 28,4 milions d'anys. És conegut únicament per materials del crani trobats en l'Amazònia peruana. El crani té prop d'1,5 metres de llarg, per la qual cosa alguns paleontòlegs estimen que el cos sencer devia mesurar prop de 15 m, cosa que en faria un dels majors cocodrils que es coneixen.
Altres dos cocodrilis extints, Sarcosuchus i Deinosuchus, tenien proporcions similars, però tots dos eren geològicament més antics, datant de principis i finals del període Cretaci, respectivament i un altre de la mateixa època, Ramphosuchus, també s'estima que tenia una grandària similar. Durant l'estiu de 2005, una expedició francoperuana (l'expedició Fitzcarrald) va trobar nous fòssils de Purussaurus en l'Amazònia peruana, a 600 km de Lima.

## Referències

* ↑ Entrada «Purussaurus» de la Paleobiology Database (en anglès). [Consulta: 24 febrer 2024].
# San Bartolo Coyotepec

San Bartolo Coyotepec és un municipi de l'estat d'Oaxaca. Coyotepec és el cap de municipi i principal centre de població d'aquesta municipalitat. Aquest municipi és a la part central de l'estat d'Oaxaca. Limita al nord amb el municipi d'Oaxaca de Juárez, al sud amb Santa Lucía del Camino, a l'oest amb l'Oaxaca de Juárez i a l'est amb San Vicente.

## Vegeu també

* Municipis d'Oaxaca

## Referències

* ↑ Monografia municipal de Coyotepec Arxivat 2016-03-15 a Wayback Machine.INAFED, 2015. (castellà)
# San Bartolomé de Béjar

San Bartolomé de Béjar és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 90 | 88 | 74 | 57 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Samuntà

Samuntà és una antiga batllia del comtat de Prades, que fou incorporada al terme de l'Albiol el 1837. Una part va passar a Alcover el 1854. Es troba a la Vall de Rascaç o Vall de Samuntà, a la vora del Barranc de l'Albiol afluent dretà del riu de la Glorieta.
L'ermita de la Mare de Déu de les Virtuts, que feia de lloc de reunió de la batllia de Samuntà, es troba avui dia en terme d'Alcover, però pertany a la parròquia de l'Albiol. L'ermita està arruïnada.

## Referències

* ↑ «Samuntà | enciclopèdia.cat». [Consulta: 11 juliol 2018].
# Samuli Aro

Samuli Aro (Järvenpää, 12 d'abril de 1975) és un pilot d'enduro finlandès, cinc vegades Campió del Món i cinc vegades guanyador del Trofeu als ISDE com a membre de l'equip finlandès.
Aro debutà al Campionat del Món el 1998 i obtingué el seu primer títol mundial el 2002 amb Husqvarna a la categoria de 250 cc. Un cop hagué canviat a KTM per al 2003, acabà segon darrere l'oficial d'Honda Stefan Merriman. Tot seguit, guanyà tres campionats d'una tacada: el 2004 en categoria E3 i el 2005 i 2006 en E2. El 2008, després del subcampionat rere Mika Ahola del 2007, Aro renovà el seu títol a categoria E2, esdevenint així un dels pocs pilots d'enduro que han guanyat cinc Campionats del Món.

## Palmarès

| Any | Motocicleta | Campionat del Món d'enduro | Campionat del Món d'enduro | Campionat del Món d'enduro | Campionat del Món d'enduro | Campionat del Món d'enduro | ISDE W. Trophy |
| Any | Motocicleta | 125cc | 250cc | E2 | E3 | P1 | ISDE W. Trophy |
| 1998 | Yamaha | 19è | - | - | - | 0 | |
| 1999 | Yamaha | 9è | - | - | - | 0 | 1r |
| 2000 | Yamaha | - | 8è | - | - | 0 | 18è |
| 2001 | Husqvarna | - | 3r | - | - | 3 | 16è |
| 2002 | Husqvarna | - | 1r | - | - | 11 | 1r |
| 2003 | KTM | - | 2n | - | - | 5 | 1r |
| 2004 | KTM | - | - | - | 1r | 11 | 1r |
| 2005 | KTM | - | - | 1r | - | 5 | 2n |
| 2006 | KTM | - | - | 1r | - | 6 | 1r |
| 2007 | KTM | - | - | 2n | - | 2 | |
| 2008 | KTM | - | - | - | 1r | 5 | |
| 2009 | KTM | - | - | - | 4t | 0 | 3r |
| Total victòries | Total victòries | | | | | 48 | |
| Total títols | Total títols | 0 | 1 | 2 | 2 | | 5 |
| | | 5 mundials | 5 mundials | 5 mundials | 5 mundials | | |

### Notes

* ↑ La classificació consignada als ISDE fa referència a la posició final obtinguda per l'equip estatal
* ↑ A P1 s'hi compten les victòries aconseguides en Grans Premis puntuables per al Campionat del Món

## Referències

* ↑ «Samuli Aro varmisti enduron maailmanmestaruuden» (en finès). MTV3. [Consulta: 30 desembre 2006].
* ↑ «World Championships - Enduro. Classifications» (en anglès). fim-live.com. FIM. [Consulta: 28 octubre 2011].
Campions del Món d'Enduro 2$^1$ :
2004 - Juha Salminen
2005 - Samuli Aro
2006 - Samuli Aro
2007 - Mika Ahola
2008 - Johnny Aubert
2009 - Johnny Aubert
2010 - Mika Ahola
2011 - Antoine Méo
2012 - Pierre Renet
2013 - Alex Salvini
2014 - Pierre Renet
2015 - Antoine Méo
2016 - Matthew Phillips
2017 - Josep Garcia
2018 - Eero Remes
2019 - Loïc Larrieu
2020 - Steve Holcombe
2021 - Josep Garcia
2022 - Wil Ruprecht
2023 - Steve Holcombe :
$^1$En cursiva, campions que guanyaren també el títol d'EnduroGP aquella temporada. :
Campions del Món d'Enduro 3$^1$ :
2004 - Samuli Aro
2005 - David Knight
2006 - David Knight
2007 - Ivan Cervantes
2008 - Samuli Aro
2009 - Ivan Cervantes
2010 - David Knight
2011 - Mika Ahola
2012 - Christophe Nambotin
2013 - Christophe Nambotin
2014 - Matthew Phillips
2015 - Mathias Bellino
2016 - Steve Holcombe
2017 - Steve Holcombe
2018 - Steve Holcombe
2019 - Steve Holcombe
2020 - Bradley Freeman
2021 - Bradley Freeman
2022 - Bradley Freeman
2023 - Bradley Freeman :
$^1$En cursiva, campions que guanyaren també el títol d'EnduroGP aquella temporada. :
# Sandersville (Geòrgia)

Sandersville és una ciutat dels Estats Units a l'estat de Geòrgia. Segons el cens del 2000 tenia 6.144 habitants.

## Demografia

Segons el cens del 2000, Sandersville tenia 6.144 habitants, 2.362 habitatges, i 1.591 famílies. La densitat de població era de 259,5 habitants/km².
Dels 2.362 habitatges en un 31,8% hi vivien nens de menys de 18 anys, en un 37,2% hi vivien parelles casades, en un 25,8% dones solteres, i en un 32,6% no eren unitats familiars. En el 30% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,13.
Per edats la població es repartia de la següent manera: un 28% tenia menys de 18 anys, un 7,8% entre 18 i 24, un 26,5% entre 25 i 44, un 21,8% de 45 a 60 i un 15,9% 65 anys o més.
L'edat mediana era de 37 anys. Per cada 100 dones de 18 o més anys hi havia 72,4 homes.
La renda mediana per habitatge era de 27.201 $ i la renda mediana per família de 32.462 $. Els homes tenien una renda mediana de 36.089 $ mentre que les dones 21.765 $. La renda per capita de la població era de 18.226 $. Entorn del 24,3% de les famílies i el 27,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sandersville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Sandersville». American Fact Finder. Oficina del Cens dels Estats Units, 12-01-2010.
# Schistura sijuensis

Schistura sijuensis és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 5,1 cm de longitud total.

## Distribució geogràfica

Es troba a la cova Siju (les muntanyes Garo, Meghalaya, l'Índia).

## Amenaces

Les seues principals amenaces són la mineria, l'explotació de pedreres i la desforestació (la qual provoca sedimentació i l'alteració del seu hàbitat).

## Referències

* ↑ McClelland J., 1838. Observations on six new species of Cyprinidae, with an outline of a new classification of the family. J. Asiatic Soc. Bengal v. 7 (for Nov. 1838). 941-948.
* 1 2 Menon, A. G. K., 1987. The fauna of India and the adjacent countries. Pisces. Vol. IV.: i-x + 1-259, Pls. 1-16. Teleostei - Cobitoidea. Part 1. Homalopteridae. Zoological Survey of India.
* ↑ BioLib (anglès)
* 1 2 Catalogue of Life (anglès)
* ↑ The Taxonomicon (anglès)
* 1 2 FishBase (anglès)
* ↑ Talwar, P.K. i A.G. Jhingran 1991. Inland fishes of India and adjacent countries. vol 1. A.A. Balkema, Rotterdam. 541 p.
* 1 2 UICN (anglès)

## Bibliografia

* Banarescu, P. i T. T. Nalbant 1995: A generical classification of Nemacheilinae with description of two new genera (Teleostei: Cypriniformes: Cobitidae). Travaux du Museum d'Histoire Naturelle "Grigore Antipa" v. 35: 429-495.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., D. R. Harries & G.S. Proudlove, 2007. Schistura papulifera, a new species of cave loach from Meghalaya, India (Teleostei: Balitoridae). Zootaxa 1393: 35-44.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.

## Enllaços externs

* AQUATAB (txec)
* Discover Life (anglès)
# Scarus trispinosus

Scarus trispinosus és una espècie de peix de la família dels escàrids i de l'ordre dels perciformes.

## Morfologia

Els mascles poden assolir els 35,5 cm de longitud total.

## Distribució geogràfica

És un endemisme del Brasil.

## Referències

* ↑ Forsskål, Peter: Descriptiones animalium avium, amphibiorum, piscium, insectorum, vermium; quae in itinere orientali observavit... Post mortem auctoris edidit Carsten Niebuhr. Copenhaguen. Descr. Animalium . 1-20 + i-xxxiv + 1-164. Any 1775.
* ↑ BioLib
* 1 2 FishBase (anglès)

## Bibliografia

* Cuvier, G. & A. Valenciennes. 1840. Histoire naturelle des poissons. Tome quatorzième. Suite du livre seizième. Labroïdes. Livre dix-septième. Des Malacoptérygiens. Hist. Nat. Poiss. v. 14: i-xxii + 2 pp. + 1-464 + 4 pp., Pls. 389-420.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moura, R.L., J.L. de Figueiredo i I. Sazima, 2001. A new parrotfish (Scaridae) from Brazil, and revalidation of Sparisoma amplum (Ranzani, 1842), Sparisoma frondosum (Agassiz, 1831), Sparisoma axillare (Steindachner, 1878) and Scarus trispinosus Valenciennes, 1840. Bull. Mar. Sci. 68(3):505-524.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Scoubidou

«Scoubidou» té aquests significats:
* Scooby-Doo, sèrie de dibuixos animats nord-americana. Entre els seus personatges hi ha un gos de raça gran danès amb el malteix nom.
* Scoubidou, cançó de Sacha Distel
* Escubidú, tècnica de trena de cordills, d'argila o modernament de tubs de plàstica coloriada
* Scooby-doo i els seus amics, col·lecció de cómics que barreja Scooby-Doo i els superherois de DC Comics
* L'Scooby-Doo i el fantasma de la bruixa, pel·lícula d'animació estatunidenca dirigida per Jim Stenstrum del 1999.
* Scooby-Doo (pel·lícula), pel·lícula estatunidenco-australiana dirigida per Raja Gosnell estrenada l'any 2002